Rienk de Haan

Rienk de Haan (Garyp, 7 juny 1943 - Burgum, 25 april 2018)Stjerberjocht fan Rienk de Haan, yn: it Frysk Deiblêd, 28 april 2018. fan Burgum wie in Frysk taalkundige.

 Wurkpaad 
De Haan wie ynearsten learaar basisûnderwiis en studearre Nederlânsk en Fryske taal- en letterkunde oan de Noardlike Hegeskoalle Ljouwert

Fan 1980 oant 2004 wurke er by de Fryske Akademy, dêr’t er ûnder oaren behelle wie by it betinken fan nije Fryske wurden foar offisjeel en wittenskiplik gebrûk. Fierder wie De Haan ien fan de redakteuren fan it twadielige Frysk Hânwurdboek dat yn 2009 útkaam.

Rienk de Haan hat ek jierrenlang meiwurke oan programma’s fan Omrop Fryslân. Sa hie er in taalrubryk yn it eardere radioprogramma De Middei fan programmamakker Gurbe Douwstra. 

De Haan ferstoar hommels yn de âldens fan 74 jier.

 Publikaasjes 
 Wurdlist foar it offisjele ferkear (1986) 
 Wat en Hoe Fries (1989)
 Mei freonlike groetnis (1995)
 Terminology fan 'e saakfakken (2000) 
 Fryske Foarnammen (2004)
 Fries voor zelfstudie (2006)

 Keppeling om utens 
 R. de Haan yn de DBNL



Kategory:Frysk taalkundige
Kategory:Frysk ûnderwizer
Kategory:Frysk publisist
Kategory:Wurdboekskriuwer
Kategory:Persoan berne yn Garyp
Kategory:Persoan stoarn yn Burgum
Kategory:Persoan berne yn 1943
Kategory:Persoan stoarn yn 2018